S-1820/2023

Mál þetta sem var þingfest og dómtekið 31. ágúst 2023 höfðaði Lögreglustjórinn á höfuðborgarsvæðinu með ákæru, útgefinni 4. júlí á hendur ákærða, J-kk-þgf A-kk-þgf Ó-kk-þgf, kt. 000000- 0000, [...];

Fyrir umferðar- og vopnalagabrot með því að hafa, laugardaginn 10. júlí 2021, ekið bifreiðinni 00- 000 sviptur ökurétti og undir áhrifum áfengis (í blóði mældist vínandamagn 2.07‰ ) um Þingvallarveg við stardal í Mosfellsbæ, með þeim afleiðingum að bifreiðin hafnaði utan vegar eftir að hafa verið ekið utan í vegrið, og á sama tíma haft í vörslum sínum bitvopn, sem lögregla fann við öryggisleit á ákærða.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þ á er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á bitvopni, sem hald var lagt á samkvæmt 1. mgr. 37. gr. vopnalaga nr. 16/1998.

I.

Ákærði mætti við þingfestingu málsins þann 31. ágúst 2023 og játaði brot sitt án undandráttar og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa. Þá krefst verjandi hæfilegrar þóknunar sér til handa.

Ákærði varð 18 ára [...]. Samkvæmt framlögðu sakavottorði gekkst hann 30. apríl 2021 undir lögreglustjórasekt fyrir akstur undir áhrifum áfengis og varð gerð 210.000 króna sekt, auk sviptingar ökuréttar í 2 ár og 6 mánuði frá þeim degi að telja. Þá gekkst ákærði undir lögreglustjórasekt 1. febrúar 2023 fyrir akstur undir áhrifum áfengis þar sem honum varð gerð samtals 240.000 króna sekt auk sviptingar ökuréttar í 15 mánuði frá 30. október 2023.

Ákærði framdi það brot sem hann er nú sakfelldur fyrir í máli þessu áður enhann undirgekkst fyrrgreinda lögreglustjórasekt frá 1. febrúar 2023 og ber því að dæma honum hegningarauka við þá sekt, sbr. 78. gr. almennra hegningarlaga nr. 19/1940. Við ákvörðun refsingar nú verður samkvæmt framangreindu við það að miða að ákærði sé nú í annað sinn gerð refsing fyrir akstur undir áhrifum áfengis og í fyrsta sinn fyrir akstur sviptur ökuréttindum. Ákærði kveðst hafa snúið lífi sínu til betri vegar og með hliðsjón af því ásamt greiðri játningu ákærða þykir refsing hans hæfilega ákveðin 450.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 26 daga fangelsi. Í ljósi framangreinds og með vísan til 99 og 101. gr. umferðarlaga nr. 77/2019, er ákærði sviptur ökurétti í 5 ár frá birtingu dómsins að telja. Fallist er á upptökukröfu eins og hún er fram sett í ákæru.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 219.486 krónur. Um er að ræða útlagðan sakarkostnað samkvæmt yfirliti ákæruvaldsins 68.826 krónur og þóknun skipaðs verjanda ákærða fyrir dómi, G-kk-ef N-kk-ef G-kk-ef lögmanns sem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti.

Af hálfu ákæruvalds fór A-kvk-nf Ý-kvk-nf S-kvk-nf saksóknarfulltrúi með málið.

A-kvk-nf B-kvk-nf, aðstoðarmaður dómara kveður upp dóm þennan.

Dómsorð :

Ákærði, J-kk-nf A-kk-nf Ó-kk-nf, greiði 450.000 krónur í sekt til ríkissjóðs innan fjögurra vikna frá dómsbirtingu en sæti ella 26 daga fangelsi.

Ákærði er sviptur ökurétti í 5 árfrá dómsbirtingu.

Ákærði greiði 219.486 krónur í sakarkostnað, þar með talda 150.660 krónu þóknun G-kk-ef N-kk-ef G-kk-ef verjanda síns.

A-kvk-nf B-kvk-nf